b"\n_START_ARTICLE_\nStuff.co.nz\n_START_SECTION_\nHist\xc3\xb2ria\n_START_PARAGRAPH_\nLa companyia ara inexistent de mitjans de comunicaci\xc3\xb3 Independent Newspapers Limited (INL) va crear Stuff.co.nz el 27 de juny de 2000 en un cibercaf\xc3\xa8 d'Auckland, despr\xc3\xa9s d'anunciar les seves intencions d'\xc3\xa9sser en l\xc3\xadnia feia un any. L'ag\xc3\xa8ncia publicit\xc3\xa0ria Saatchi & Saatchi va crear el nom \xc2\xabStuff\xc2\xbb, i l'INL va comprar el domini despr\xc3\xa9s d'una ciberocupaci\xc3\xb3. En el seu primer mes, la web tingu\xc3\xa9 unes 120.000 vistes \xc3\xbaniques._NEWLINE_El 30 de juny de 2003 l'INL va vendre els seus serveis que inclo\xc3\xafen The Dominion Post, The Press i Stuff.co.nz a Fairfax Media._NEWLINE_Fairfax va actualitzar el lloc web el desembre de 2006 i de nou el mar\xc3\xa7 de 2009 perqu\xc3\xa8 els usuaris del lloc web poguessin personalitzar la p\xc3\xa0gina principal._NEWLINE_La primera versi\xc3\xb3 m\xc3\xb2bil de la p\xc3\xa0gina web comen\xc3\xa7\xc3\xa0 el 2003, quan Stuff.co.nz s'un\xc3\xad amb Vodafone New Zealand per a crear la versi\xc3\xb3 m\xc3\xb2bil. Aquesta primera versi\xc3\xb3, per\xc3\xb2, tan sols era un servei de not\xc3\xadcies; el 21 d'abril de 2009 Stuff.co.nz va llan\xc3\xa7ar un lloc web m\xc3\xb2bil, ubicat a l'URL m.stuff.co.nz."